Hampshire
Hampshire (ôfkoarte as Hants) is in net-stedsk greefskip oan de súdkust fan Ingelân, dat nei alle gedachten oprjochte is yn 'e 10e iuw. Der wenje sa'n 1.8 miljoen minsken (yn 2016). De wichtichste stêden binne de haadstêd Winchester en de unitary authorities Portsmouth en Southampton.

Hampshire is populêr by toeristen fanwege it nei Ingelske begrippen sinnige klimaat en de lizzing oan de kust. It greefskip ken in rike maritime skiednis; twa fan de grutste havens fan it lân lizze yn Hampshire.

Geografy 

Hampshire is geologysk yn twaen te dielen. it kustgebiet yn it suden bestiet foar it measte part út net-erodearre eoseen en oligoseen klaai en grind, dy't troch it Eilân Purbeck, it Eilân Wight en Dorset foar eroazje troch seewetter bewarre bliuwe. Dizze leechlizzende gebieten binne in gaadlik plak foar heidelânskip en bosken. It boskige súd-westen fan Hampshire is as nasjonaal park New Forest in beskerme gebiet, dêr't it getijderivierke Beaulieu streamt.

It noarden en de sintrale dielen fan it greefskip besteane út de kalkstienformaasje fan de Salisbury Plain en de South Downs. De lêsten binne relatyf hege hichten dy't de grins foarmje tuslen it kalkstienplato en de klaaigrûn. De Pilot Hill is mei 286 meter it heechste punt fan Hampshire. It grutste part fan it greefskip is ûngeskikt foar it bouwen fan gewaaks, mar de tanimmende fraach nei fiedsel oan it begjin fan de 20e iuw hat der ta laat dat de agrikulturele sektor groeide. It easten fan Hampshire is no beskerme tsjin fierdere skea troch yntensive lânbou, sûnt it oanwiisd is as Area of Outstanding Natural Beauty.

It klimaat yn Hampshire is mylder as trochstrings op de Britske eilannen it gefal is, mei in trochsneed fan 1541 sinne-oeren en 870 mm rein yn 't jier.

Oanswettende greefskippen

Oerheid

Distrikten

Plakken 

Grutte plakken mei harren ynwennertal:
 Southampton - 221,100 (2004)
 Portsmouth - 188,700
 Basingstoke - 152,573
 Eastleigh - 116,177
 Havant - 115,300
 Fareham - 107,977
 Andover - 52,000
 Winchester - 35,200

Bekende lju út Hampshire 
 Henry Drummond (1786-1860), stichter Katolyk Apostolyske Tsjerke.
 Jane Austen (1775-1817), romanskriuwster wenne dêr fan 1805 oant 1809
 Thomas Blakiston (1832 – 1891), ûntdekkingsreizger en natuerûndersiker
 Charles Dickens (1812 - 1870), skriuwer.
 James Callaghan (1912 - 2005), politikus.

 
Greefskip yn Ingelân
Bestjoerlike ienheid oprjochte yn de 10e iuw